b'\n_START_ARTICLE_\nSpodistes hopei\n_START_SECTION_\nUtseende\n_START_PARAGRAPH_\nEn middelsstor til stor (ca. 30 millimeter), bred, noks\xc3\xa5 flat, brunlig hornbille. S\xc3\xa6rlig hannene kan minne om sm\xc3\xa5 versjoner av de store artene i slekten Dynastes, men er ikke i n\xc3\xa6r slekt med disse. Kroppen er noks\xc3\xa5 bred, kroppsbygningen temmelig spinkel til hornbiller \xc3\xa5 v\xc3\xa6re. Kroppen er mer eller mindre tett kledt med gulgr\xc3\xa5 best\xc3\xb8vning og ser matt ut. Hannen har et langt horn p\xc3\xa5 hodet, kl\xc3\xb8vet i spissen, som danner en klype mot et nedoverkrummet horn p\xc3\xa5 pronotum. Hos hunnene er pronotum dekket av store punktgroper, best\xc3\xb8vningen mindre tett. Beina er forholdsvis slanke, leggen p\xc3\xa5 forbeinet med tre korte men skarpe tenner.\n_START_SECTION_\nUtbredelse\n_START_PARAGRAPH_\nArten er kjent fra Panama og Colombia.'